  Майя Бывальцева Ижкарысь Шор площадьлэсь выльдэм люкетсэ но тылын пиштӥсь крезьгуро фонтанэз 19-тӥ куарусёнэ усьтозы. Со сярысь Удмуртиысь тӧролэн но кивалтэтлэн пресс-службазы ивортэ. П. И. Чайковскийлэн крезьгуръёсыз чузъяськем улсын учкисьёс аспӧртэм лазер шоу адӟозы. Ву вылын Удмуртия сярысь видеоролик, Ижкарысь тодмо но яратоно интыосты возьматозы Выль фонтанэз пӧртэм амалъёсын дышетон площадкаез сямен ужатыны луоз. Отын пиналъёслы но бадӟымъёслы чаклам программаос возьматозы. Ӝытъёсы фонтан яркыт тылъёсын ӝулаоз. Фонтанэз Пыӵал тӥрлык поттӥсьлэн нуналэзлы сӥзем концерт улсын усьтозы. Праздниклэн куноосыз понна росси эстрадаысь кизилиос кырӟалозы: Александр Маршал, «Любэ» группа, Марина Хлебникова, Юлия Михальчик но Ясения. Концерт 19 часын кутскоз Ӝытэз фонтан шоу йылпумъялоз   Тегъёс: Мерлык Ижкар Удмуртия Шорплощадь Пыӵаллэсьтӥсьлэннуналэз  